《和慎思未试即事杂书率用秋日同文馆为首句 其一》
宋代·商倚

气候逢秋晏，蛩鸣入户闱。檐空看雀斗，天阔暮鸦归。

风急飘庭叶，寒光著客衣。重阳故人境，应念赏心违。

作者简介：商倚，淄川（今山东淄博）人。哲宗元祐中官太学博士。绍圣四年（一○九七）通判保州（《续资治通鉴长编》卷四九○）。徽宗建中靖国元年（一一○一）为殿中侍御史。崇宁三年（一一○四）入党籍。事见《元祐党人传》卷六。今录诗十八首。